Publication: Magyar Közlöny
Issue: MK-2010-54 (Year: 2010, Number: 54)
Era: contemporary
Section: Az Alkotmánybíróság az Abh. indokolása III. 2. pontjában [4/2007. (II. 13.) AB határozat, ABK 2007. február, 115, 117.]
Paragraph Index: 676

62. §-a és a Gyt. hatálya alá tartozó rendezvény azonban, tekintet nélkül arra, hogy az politikai vagy más, „egyéb” rendezvény, nem köthetõ közterület-használati hozzájáruláshoz. Annak eldöntése, hogy valamely összejövetel, ha azt a szabad ég alatt, közterületen és nem zárt térben tartják, rendezvény-e a Gyt. alkalmazásában, illetve az alkotmányos értelemben vett gyülekezési jog hatálya alá vonható-e, jogalkalmazási, végsõ soron a rendes bíróságra tartozó kérdés. A rendes bíróságra tartozik annak megítélése is, hogy a politikai rendezvényeken kívüli, Ör. szerinti „egyéb” rendezvények, illetve közúti jármû Ör. szerinti „egyéb célú” elhelyezése a gyülekezési jog hatálya alá tartozik-e, az eset összes körülményei alapján. Ettõl függetlenül az Alkotmánybíróság vizsgálja azoknak a szabályoknak az alkot mány elle nességét, amelyek tartalmuk szerint olyan rendezvényekre is vonatkozhatnak, amelyek gyülekezésnek minõsülnek az Alkotmány 62. §-a értelmében. Az Alkotmánybíróság szerint a gyülekezési jog által védett rendezvények nem korlátozódnak pusztán a hagyományos formában megtartott összejövetelekre, gyûlésekre, nagygyûlésekre, felvonulásokra. A gyülekezéshez való alapvetõ jogot nem lehet megszorítóan értelmezni. Adott esetben gyülekezésnek minõsülhet az Alkotmány 62. § (1) bekezdése alkalmazásában valamely ünnepély rendezése is – annak ellenére és akkor is, ha az összejövetel résztvevõi egyébként ételt, italt fogyasztanak, vagy zenét hallgatnak, táncolnak. Nem zárható ki az sem, hogy gyülekezésnek, de nem közvetlenül politikai rendezvénynek minõsülhet közúti jármû parkolásnak nem minõsülõ elhelyezése közterületen, az Ör. szerinti „egyéb rendezvényhez kapcsolódó” módon. Akkor, amikor abban a kérdésben kell állást foglalni, hogy egy összejövetel gyülekezési jog gyakorlásának számít-e, annak van döntõ jelentõsége, hogy a rendezvény – irányultságát tekintve – jellemzõen véleménynyilvvánítás, közös cél érdekében nézetek kifejezésre juttatása, terjesztése, közéleti esemény, vagy pl. csak pusztán szórakozás. Véleménynyilvánításnak minõsül, ha a rendezvényen meghatározott tartalmú közlést közvetítenek a résztvevõknek és másoknak, függetlenül attól, hogy ez közvetlenül politikai tartalmú-e. A gyülekezési jog védelme alatt állnak a csoportos közlés legkülönfélébb, esetleg rendhagyó kifejezésformái is, mindaddig, amíg ezek a véleményformálást és véleménynyilvánítást szolgálják. A Gyt. nem szól a bejelentett rendezvények idõtartamáról. Nem szabályozza a békés összejövetelek, felvonulások, tüntetések, vagyis az egymástól adott esetben eltérõ jellegû, tartalmú, különféle formában megnyilvánuló rendezvények tartásának azokat a lehetséges körülményeit, amelyek az adott rendezvényhez tapadhatnak. A Gyt.-ben meghatározott feltételeken túl, a Gyt. hatálya alá tartozó rendezvényt – az Alkotmány 8. § (2) bekezdésében foglalt feltételek mellett – önkormányzati rendelet helyett tör vény korlátozhat. Kétségtelen, hogy az Ör. szerinti „politikai rendezvények” gyülekezésnek minõsülnek. Nem zárható ki az sem, hogy valamely csoportos összejövetel a jellegzetességeinél fogva az Alkotmány értelmében vett gyülekezésnek minõsül, akkor is, ha a szóban lévõ rendezvényhez járulékos tevékenységek kapcsolódnak. Valamely összejövetel gyülekezésnek minõsítésénél nincs döntõ jelentõsége annak, hogy a résztvevõk egy része nem a rendezvény szervezõk szerinti közös célja miatt érkezik a helyszínre, hanem más okból. Mindaddig, amíg a szervezõ és a résztvevõk nem elhanyagolható része meghatározott közös véleménynyilvánítást céloz meg, nem mérlegelhetõ a terhükre a rendezvény minõsítésénél az, hogy a rendezvényhez olyanok is csatlakoznak, akik ezt a célt nem tartják szem elõtt. Éppen a nagyobb rendezvényeknél ténylegesen lehetetlen biztosítani, hogy valamennyi résztvevõ vagy akár a résztvevõk nagyobb része ugyanazt a véleményt közvetítse. Mindaddig, amíg a rendezvény véleményformáló, véleménynyilvánító jellege háttérbe nem szorul más tevékenység javára, a szóban lévõ összejövetel egésze a gyülekezési jog védelme alatt áll. Az Ör. 4. § (2) bekezdésének módosított l) pontja a közterület-használati hozzájáruláshoz kötött rendezvények körét kiterjeszti az „egyéb” rendezvényekre: a kifogásolt szabályok lehetõvé teszik, hogy gyülekezésnek minõsülõ csoportos véleménynyilvánítást – az ehhez kapcsolódó építmények, berendezések, jármû elhelyezését – is az önkormányzat hozzájárulásától tegyék függõvé, jóllehet a kiállítás, vásár, piac, sport- és kulturális rendezvények, valamint mutatványos tevékenység folytatásához az Ör. módosítása elõtt is közterület-használati hozzájáruláshoz volt szükség. Helyi önkormányzat nem egészítheti ki a Gyt.-ben meghatározott feltételrendszert, a politikai rendezvények – és más, a Gyt. hatálya alá tartozó rendezvények – jogi feltételeinek szabályozására a Gyt. vagy más jogszabály nem ad jogalkotási felhatalmazást az önkormányzatnak, önálló szabályozási jogköre a helyi önkormányzatnak a gyülekezési jog, mint alapvetõ jog tekintetében pedig nincs. Ezért az Alkotmánybíróság az Ör. 4. § (2) bekezdés l) pontjának a kifogásolt módosítással beiktatott, rendelkezõ rész szerinti szövegrészei alkot mány elle nességét állapította meg.

Source: https://magyarkozlony.hu/hivatalos-lapok/d0cb136123ae9716d2570e8b4489d7994e169dff/dokumentumok/3d8465e24bb54523a8d115798b6b6e4bf924df5e/letoltes